Albert Pintat i Santolària

Albert Pintat i Santolària (født 1943) er en andorransk økonom og politiker for Partit Liberal d'Andorra. Han var Andorras statsminister fra 2005 til 2009. 

Pintat er utdannet økonom fra Fribourg i Sveits. Etter endt utdannelse i 1967 arbeidet han som forretningsmann.«Albert Pintat i Santolària», Gran Enciclopèdia Catalana.

I 1986 ble han innvalgt i Consell General, Andorras representative forsamling, der han satt til 1991. Han har også vært engasjert i Andorras diplomatiske forbindelser. Fra 1995 til 1997 var han Andorras ambassadør i Belgia, Nederland, Luxembourg og Den europeiske union. Deretter var han utenriksminister fra 1997 til 2001 og ambassadør i Sveits og Storbritannia fra 2001 til 2004. Han ble så partileder i Partit Liberal d'Andorra, vant valget og satt som statsminister fra 2005 til 2009.  
Han er nevø av Josep Pintat-Solans, som var Andorras statsminister fra 1984 til 1990.«Josep Pintat i Solans», Gran Enciclopèdia Catalana.

 Referanser 

 Eksterne lenker 
 «From Tiny Andorra to the U.N. Center Stage», artikkel i The New York Times i anledning Pintats deltakelse i FNs hovedforsamling i 2006

Kategori:Andorras statsministre
Kategori:Personer fra Sant Julià de Lòria